ОБЩИНА БЯЛА, ОБЛАСТ РУСЕ

7100 Бяла, обл. Русе, пл. “Екзарх Йосиф І” № 1, тел. 0817/7 20-20, факс 0817/746-34, 

E-mail: byala.rs@byala.bg

ГОДИШЕН ОТЧЕТ ЗА ИЗПЪЛНЕНИЕ НА ПРОГРАМАТА И ПЛАНА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИТЕ КУЧЕТА НА ТЕРИТОРИЯТА НА ОБЩИНА БЯЛА ПРЕЗ 2024 г.
С Решение № 269 по Протокол № 29/28.05.2021 г. на Общински съвет – Бяла е приета Програма за изпълнение на Националната програма за овладяване популацията на безстопанствените кучета на територията на Република България и план за овладяване на популацията на безстопанствените кучета на територията на Община Бяла за периода 2021 – 2025 г. Документът е публикуван на сайта на общината.
Изразходените средства за изпълнение на мерките по програмата през 2024 г. са 5082,00 лв.
На територията на Община Бяла няма изграден приют за безстопанствени животни поради липса на финансови средства. Дейностите по програмата и плана се извършват във Ветеринарна клиника № 18-91-046 на Сдружение „Германо-българска помощ за животните“, с адрес гр. Русе, местност „Слатина“ № 29, съгласно сключени едногодишени договори действащи през 2024 г. № Д-368/23.10.2023 г. и Д-297/16.10.2024 г. между Община Бяла и Сдружението. Договорът включва извършване на следните дейности:
а) Залавяне на безстопанствени кучета на територията на Община Бяла.

б) Транспортиране на заловените кучета до място, определено за извършване на „обработка“ съгласно точка „в“.
в) Кастрация, вътрешно и външно обезпаразитяване, ваксинация срещу бяс, поставяне на трайна идентификация – микрочип и видима идентификация – ушна марка на заловените кучета, за краткост наричани „обработка“.
г) Връщане по места на неагресивни и здрави безстопанствени кучета.
д) Евтаназия на неизлечимо болни кучета.
е) Издаване на паспорт със снимка за всяко куче с отразени всички извършени манипулации и въвеждане на информацията за обработените кучета в информационната система на БАБХ.
ж) Повторно залавяне на вече обработени кучета, при нужда от разбиване на глутница или от лечение в клиниката на Сдружението.
з) Вътрешно и външно обезпаразитяване (на всеки три месеца).

и) Реваксинация (веднъж годишно).
й) Настаняване на кучета за стационарно лечение и/или в приют на Сдружението за доотглеждане и осиновяване.
к) Транспортиране на безстопанствени кучета при възникнала необходимост с автомобил на изпълнителя, съгласно изискванията на Наредба № 26 от 28.02.2006 г. за условията за защита и хуманно отношение към животните по време на транспортирането им.
Съгласно водения в Община Бяла регистър на домашни кучета, до 31.12.2024 г. има регистрирани общо 42 бр. домашни кучета, като през 2024 г. са регистрирани 2 бр. домашни кучета.
През 2024 г. в Община Бяла няма издадени предписания, актове и наказателни постановления във връзка с разпоредбите на чл. 172, 173, 177 от Закона за ветеринарномедицинската дейност.

През 2024 г. на територията на Община Бяла бяха заловени, обработени и върнати по местата на залавяне 43 броя безстопанствени кучета. За сравнение, заловените и обработени кучета в предишните години са както следва:
	2013 г.
	2014 г.
	2015 г.
	2016 г.
	2017 г.
	2018 г.
	2019 г.
	2020 г.
	2021 г.
	2022 г.
	2023 г.
	2024 г.

	74 бр.
	53 бр.
	24 бр.
	16 бр.
	12 бр.
	40 бр.
	27 бр.
	25 бр.
	55 бр.
	29 бр.
	52 бр.
	43 бр.


През 2024 г. беше извършено преброяване на безстопанствените кучета на територията на Община Бяла в съответствие с чл. 7 от Наредба № 4 от 01.02.2021 г.. Протокол с резултатите от преброяването беше изпратен до ОДБХ – Русе с писмо с изх. № ЕО-Б-1400/09.12.2024 г.. Броя на безстопанствените кучета след преброяването е приблизително 237 броя. 
През 2024 г. не са осиновени безстопанствени кучета. През периода не са били евтаназирани безстопанствени кучета. 
През отчетната година са предприети мерки за осведомяване гражданите на общината относно проблемите, свързани с безстопанствените кучета и мерките, които гражданите трябва да предприемат, за да се разрешат или избегнат тези проблеми. Предприетите действия включват: 

- Предупреждения относно задълженията на собствениците на кучета да ги разхождат с повод.
- Информиране собствениците на кучета относно задълженията им да ги впишат в регистъра на Българската агенция по безопасност на храните, да издадат паспорт на притежаваните от тях кучета и да ги впишат в регистъра на Община Бяла.

- Предупреждения към гражданите относно задълженията им да се отнасят хуманно към домашните и безстопанствените кучета, както и да обезпаразитяват и ваксинират редовно притежаваните от тях кучета.
- Предупреждения към гражданите относно забраната за хранене на безстопанствени кучета.
- Образование на гражданите относно ползите от кастрация на домашни и безстопанствени кучета.
ДИМИТЪР СЛАВОВ

Кмет на Община Бяла,

област Русе

